Tweeling broers presteer by Nampo | Die Vryburger
’n Tweeling broers het saam met hulle kinders op die Nampo oesdag as wenners uitgetree in ’n kompetisie waar ou trekkers gerestoureer moes word.
Die kompetisie is ’n eerste wat by Nampo aangebied word en Jaco Gouws met sy vier kinders het as wenners geseëvier terwyl sy tweelingbroer, Johann met sy drie kinders die tweede plek beklee het.
Jaco, die voorsitter van die Suid-Afrikaanse Federasie van Trekker-en-enjinklubs, het die gedagte gebring dat hy en sy kinders hulle vir die kompetisie inskryf.
Hulle het ’n 1963 Massey Ferguson 35X trekker gerestoureer wat sy seun Jaco jr. met ’n eerste salaris wat hy verdien aangekoop het vir R3,000. Die trekker het sonder ’n enjin gestaan toe hy dit koop, en moes geheel en al gerestoureer word. Spioenasiebewerings: ‘Ons intelligensie is nie intelligent nie,’ sê Malema | Maroela Media
Spioenasiebewerings: ‘Ons intelligensie is nie intelligent nie,’ sê Malema
Thuli Madonsela, Julius Malema, Lindiwe Mazibuko en Joseph Mathunjwa het bewerings van spioenasie teen hulle as “snert” bestempel, het Beeld Vrydag berig.
“’n Gr. 9-leerder kan sien dit is snert,” het Thuli Madonsela, die Openbare Beskermer, gesê nadat die Staatsveiligheidsagentskap (SSA) Donderdag aangekondig het die vier word amptelik vir spioenasie ondersoek.
Brian Dube, woordvoerder van die SSA, het gesê die bewerings teen die vier het die SSA gelei na ’n WordPress-webjoernaal genaamd africainteligenceleaks.wordpress.com.
Madonsela het gesê sy gaan ŉ amptelike klag indien teen die SSA en versoek dat hy die mediaverklaring terugtrek. Sy het gesê dit is “interessant” dat die bewerings aan die lig gekom het enkele dae voordat pres. Jacob Zuma vrae in die parlement moet beantwoord.
“Ek het nog nooit in my lewe sulke malligheid gehoor nie. Daardie mense is narre. Ons grootste probleem is dat ons ‘intelligensie’ nie intelligent is nie,” het Julius Malema, leier van die EFF, gesê.
Joseph Mathunjwa, president van die vakbond Amcu, het gesê die bewerings is “snert” en ŉ “mors van staatshulpbronne” om dit te ondersoek.
Lindiwe Mazibuko, voormalige parlementêre leier van die DA wat tans by Harvard studeer, het getwiet: “Dit is taamlik vernederend dat ŉ Suid-Afrikaanse kabinetsminister ŉ mediaverklaring uitreik in reaksie op valse webjoernaalinskrywing deur die kranksinnige randeiers.”
Die bewerings teen die vier sluit onder meer in dat die CIA in Langley in die VSA ŉ lêer oor Mazibuko het waarin daar glo beweer word dat sy ŉ Pretoriase weergawe van die Arabiese Lente probeer reël.
Julius Malema Thuli Madonsela
Swartwater-plaasmoord: Boer lewend in waterkuil met krokodille gegooi
Goeie nuus: PE-polisie vang juweelrowers
Ja en so ook nie ons politieke partye nie
Ek vind dit nogal amusant dat Julias van intelligensie praat….ghieghie. (Die vent spel nie eens sy eie naam reg nie.)
Julle sal sien dis weer iemand in die ANC wat almal se aandag wil aflei van hulle skandes en skades waarvoor hulle nog moet verantwoord.
Wel, niemand kan stry nie. Die ouens hét ‘n wille verbeelding!
Nie so dom soos jy nie jou aap!!!